**Forslag til vedtektsendring**

Styret i Breivolls Venner foreslår å gjøre en endring i vedtektenes § 7 som omhandler styrets sammensetning. Bakgrunn for forslaget er at styret ønsker seg et større styre, framfor å ha to varamedlemmer. Samtidig kan det noen ganger være vanskelig å fylle opp et større styre. Det foreslås derfor en viss fleksibilitet i styrets størrelse.

Gjeldende § 7:

**§ 7. Styret**

Foreningens styre består av:

         1 leder, velges for ett år av gangen

         4 styremedlemmer, velges for to år av gangen

         2 varamedlemmer, velges for ett år av gangen

Styremedlemmene velges slik at to styremedlemmer er på valg hvert år. Styret avgjør selv hvordan funksjonene som nestleder, sekretær og kasserer skal fordeles. Styret er beslutningsdyktig når minst fire medlemmer er til stedet. Vedtak i styret fattes ved alminnelig flertall. Ved stemmelikhet har lederen dobbeltstemme.

Styrets forsalg til ny § 7:

**§ 7. Styret**

Foreningens styre består av:

         1 leder, velges for ett år av gangen

         4 til 6 styremedlemmer, velges for to år av gangen

Styremedlemmene velges slik at to eller tre styremedlemmer er på valg hvert år. Styret avgjør selv hvordan funksjonene som nestleder, sekretær og kasserer skal fordeles. Styret er beslutningsdyktig når minst fire medlemmer er til stedet. Vedtak i styret fattes ved alminnelig flertall. Ved stemmelikhet har lederen dobbeltstemme.

Styret, Breivolls Venner - 12.02.19